cyanic-selkie/wikianc huggingface dataset:
Institut Français
Buite Europa
Instituts français en Algérie (Algerië) - by Algiers, Oran, Constantine, Annaba en Tlemcen; Instituts français au Maroc (Morokko) - by Agadir, Casablanca, Fes, Marrakesj, Meknes, Oujda, Rabat-Salé en Tangier; Institut français de Mauritanie (Mauritanië) - by Nouakchott; Institut français de Maurice by Beau-Bassin Rose-Hill; Institut français Léopold Sédar Senghor by Dakar; Institut français du Bénin by Cotonou; Institut français de Côte d'Ivoire by Abidjan; Institut français du Gabon by Libreville; Institut français du Ghana by Accra; Institut français du Soudan by Khartoem; Institut français du Togo by Lomé; Institut français de Libye by Tripoli en Benghazi; Institut français de Tunisie; Institut français d'Égypte by Kaïro, Alexandrië en Heliopolis; Institut français du Cap-Vert; Institut français de la République démocratique du Congo (Kinshasa); Institut français du Congo (Brazzaville); Institut français de Guinée équatoriale en Institut français du Nigeria
Institut franco-chilien - Instituto chileno-francés by Providencia, Chile; Institut français d'Amérique latine by Meksiko; Institut français du Canada; Institut français des Etats-Unis; Institut français en Haïti (Port-au-Prince)
Institut français de Singapour by Singapoer; Institut français du Cambodge (Battambang), (Phnom Penh) en (Siem Reap); Institut français de Chine (Beijing); Institut français de Birmanie (Birma) by Rangoen; Institut français en Inde (Nieu-Delhi); Institut français de Pondichéry & Institut français de New Delhi in Indië; Institut Français d'Indonésie by Jakarta, Bandung, Surabaya, en Jogjakarta; Institut français de Tel-Aviv, Tel Aviv, Israel; Institut français du Japon insluitende Institut franco-japonais de Tokyo et Yokohama; Institut franco-japonais du Kansai by Kioto; en Institut franco-japonais du Kyushu by Fukuoka; Institut français de Jérusalem - Romain Gary, Jerusalem; Mission culturelle française au Liban (Libanon) by Beiroet, Tripoli, Saïda, Deir el-Qamar, Zahlé, Jounieh, Nabatieh, Tyr en Baalbeck; Institut français en Irak by Bagdad en Erbil; Institut français des Émirats arabes unis (Abu Dhabi); Institut français de Corée du Sud (Seoul); Institut français de Vietnam insluitende by L'Espace Hoan Kiem, Hanoi; by Ha Dong, Hanoi; by Huế; by Da Nang en by Ho Chi Minh-stad
Thérèse Desqueyroux
Thérèse Desqueyroux is een van die bekendste romans van François Mauriac. Dit word gepubliseer in 1927. Die boek is in 1964 in Afrikaans gepubliseer as Thérèse, vertaal deur J. P. Venter. Die roman is ook opgeneem in Le Monde se 100 boeke van die eeu.
Analise van die roman
Die boek begin met 'n direkte aanspreking van die skrywer tot sy karakter: "Thérèse, baie sal sê dat jy nie bestaan nie." Hoewel Thérèse 'n fiktiewe karakter is, is sy veel meer duister as enige karakter wat Mauriac tot op daardie stadium geskep het. Sy is gebaseer op 'n regte individu uit die bourgeoisie wat haar lewe met konvensies omsluit en haar gemoed onderdruk, of sy nou Katoliek of radikaal is. Thérèse bestaan regtig, Mauriac het haar nie opgemaak nie. Hy het haar ontmoet. Maar wie is sy? Weet sy dit self? In die eerste hoofstuk verlaat Thérèse snags die geregshuis. Sy het pas verneem dat sy nie vervolg word nie. Die hof sal Thérèse nie vervolg nie en tog weet almal dat sy skuldig is: haar pa wat haar kom haal het, haar prokureur wat haar vergesel, haar man wat op haar wag in hul landgoedhuis in Argelouse en uiteindelik die leser wat met haar meegevoel het, omdat hy/sy dink dat sy die slagoffer is.
Tydens haar nagtelike reis, wat haar van die stad na die idilliese Argelouse neem, dink Thérèse aan haar verlede en wonder sy wat sy sal sê vir haar man wie sy wou vergiftig, wanneer sy hom weer sal sien. Hoofstukke II tot VIII bevat dus 'n lang monoloog waarin ons die gedagtes van Thérèse akkuraat kan volg. Dit is terselfdertyd 'n terugflits en 'n voorskou van die toekoms. Thérèse, met inagneming van haar man Bernard, berei 'n uitgebreide bekentenis voor. Dit is nie regtig 'n pleidooi nie, maar 'n poging om die voue plat te vee en eerlik te wees. Sy hoop dus dat hy verstaan wat gebeur het en dat hy verstaan hoe sy oor haar hart kon kom om hom so onverskillig dood te wil maak deur hom gif te gee. Die betekenis van Thérèse se lewe word in die volgende sin saamgevat: "'n Blou lug soggens beloof nie veel goed vir middag en aand nie. Dit is waar verwoeste grasperke, gebreekte takke en baie modder vandaan kom."
Thérèse ontken nie haar misdaad nie, maar soek 'n verduideliking daarvoor. Sy het nog nooit voorheen aan so iets gedink nie en ook nie iets beplan nie. Eens as kind was sy gelukkig. Die noodlot het haar lewe bepaal. Sy weet nie wat om met haarself te doen nie: 'n gemaklike huwelik sonder liefde, eensaam in haar gesin en vervreemd van haar man. Thérèse voel vasgevang, opgesluit in 'n beperkte horison en sonder beheer oor haar eie lewe. Maar sy het haar daaroor berus, en die idee om haar man te vergiftig het byna per ongeluk, sonder om regtig te dink, by haar opgekom. Sy het dit net outomaties gedoen, sonder passie, sonder haat. En dit is presies wat haar so monsteragtig maak: haar koelbloedigheid, haar onverskilligheid. Met haar bekentenis wil sy nie dat haar man haar verskoon of vergewe nie, maar dat hy haar beter verstaan en voel. Hierdie lang monoloog wat meer as die helfte van die boek beslaan en terugverwys na die kinderjare van Thérèse, is bedoel vir Bernard, maar Thérèse praat ook self. Sy hoop om haar man daarmee aan te raak.
Die slothoofstuk bestaan uit 'n soort epiloog: Bernard, wat die reëls respekteer, besluit om Thérèse haar vryheid terug te gee. Hy vergesel haar tot by Parys waar hy haar verlaat. Om sy reputasie hoog te hou is vir hom die belangrikste, terwyl Thérèse uiteindelik die indruk het dat sy vry is. Hulle kom byna op die terras van 'n kafee in Parys bymekaar, ver weg van die verstikkende invloed van die gesin en die provinsie. Bernard sit amper die wapenrusting van sy sekerhede neer, kyk amper na sy vrou, praat amper selfs met haar. Dit kom egter nie so ver nie, want dan sou hy 'n deel van homself verloën. Aan die einde van die boek hoor die leser die bekentenis van Thérèse. Alhoewel sy die eintlike misdadiger is, blyk Bernard die onmenslikste van albei te wees.
Verfilming
1962 : Thérèse Desqueyroux (Georges Franju) met Emmanuelle Riva en Philippe Noiret in die hoofrolle.
1994 San Marino Grand Prix
Die 1994 Formule 1 San Marino Grand Prix is op 1 Mei 1994 op die Autodromo Enzo e Dino Ferrari in Imola, Italië gehou. Dit was die derde wedren van die kampioenskapseisoen en is deur Michael Schumacher in 'n Benetton-Ford gewen.
Thérèse Desqueyroux
Verfilming
2012 : Thérèse Desqueyroux (Claude Miller) met Audrey Tautou en Gilles Lellouche in die hoofrolle.
Eisenhüttenstadt
Eisenhüttenstadt [ʔaɪzn̩ˈhʏtn̩ʃtat] is 'n stedelike nedersetting in die Duitse deelstaat Brandenburg, geleë aan die wesoewer van die Oderrivier wat hier 'n natuurlike grens met Pole vorm, en 120 km suidoos van Berlyn. Dit is volgens 'n besluit van die IIIde Partyvergadering van die Sosialistiese Eenheidsparty van Duitsland in Julie 1950 as 'n nuut beplande stad vir die werkers van die eweneens nuutgestigte Eisenhüttenkombinat Ost (EKO), 'n geïntegreerde staalaanleg, gestig en ter ere van die destydse Sowjetleier Josef Stalin Stalinstadt genoem. In 1961 is die stadsnaam gewysig na Eisenhüttenstadt. Planne het voorsiening gemaak vir 'n bevolking van 30 000 in (aanvanklik) vier sogenaamde woonkomplekse (Wohnkomplexe).
Die nuut beplande stad en sy yster-en-staal-kombinat is ontwerp om in die destydse Duitse Demokratiese Republiek (DDR) se yster- en staalbehoeftes te voorsien nadat die land met die verdeling van Duitsland in twee state afgesny is van tradisionele swaar nywerhede in Noordryn-Wesfale. Die stad is om strategiese en veiligheidsredes so ver moontlik van die grens met Wes-Duitsland opgerig.
Stadsbeplanners het by die beplanning en bou van Stalinstadt drie faktore in ag geneem:
Op 23 Augustus 1965 is vriendskapsbande met Crawley aangeknoop, 'n Engelse New Town of beplande stad wat vanaf 1947 buite Londen ontstaan het. Britse stadsrade het gedurende die 1950's en 1960's in die algemeen min belang daarin gestel om betrekkinge met susterstede in die DDR te onderhou. Voor 1973 het westerse lande die sogenaamde Hallstein-doktrine gevolg wat deur Wes-Duitsland geformuleer is en waarvolgens Bonn die enigste amptelike verteenwoordiger van Duitsland kon wees. Nogtans was stadsrade vry om benede die diplomatieke vlak verhoudinge met DDR-stede te handhaaf. Die bande tussen Coventry en Dresden, wat die ervaring van verwoestende lugaanvalle gedurende die Tweede Wêreldoorlog gedeel het, was die vroegste en suksesvolste susterstadooreenkoms.
Met die stigting van die Duits-Britse Vereniging (Deutsch-Britische Gesellschaft, kort Debrig) in Junie 1963, waarin Oos-Duitsers met uitgebreide kennis aangaande die Engelse taal en Britse politiek en kultuur 'n leidende rol gespeel het, is 'n formele liggaam in die lewe geroep met die spesifieke doelwit om kontakte met Britse intellektueles, skrywers en vakbondlede te vestig, onder wie Hugh MacDiarmid (1892–1978), die Skotse digter, essayis, joernalis en politikus wat bekendheid verwerf het as stigter van die National Party of Scotland, die voorloper van die huidige Scottish National Party, maar ook kandidaat gestaan het vir die Verenigde Koninkryk se Kommunistiese Party.
Van die handjievol susterstadbande, wat hieruit voortgespruit het, was dié tussen Crawley en Eisenhüttenstadt een van die aktiefstes. Tussen 1962 en 1968 het altesaam 46 westerse afvaardigings amptelike besoeke aan Eisenhüttenstadt gebring, waarvan drie uit Crawley, insluitende onderwysers wat belang gestel het in die Oos-Duitse onderwysstelsel en 'n jeuggroep wat meer te wete wou kom oor die lewensomstandighede van jong Duitsers agter die Ystergordyn.
In 2014 het die Amerikaanse akteur Tom Hanks 'n besoek aan Eisenhüttenstadt gebring wat - met Engelssprekende toeriste as teikengroep - ook as Iron Hut City bemark word. Tom Hanks het nie net sy eie hemelblou DDR-motor Trabant gekoop nie (wat hy na die Verenigde State saamgeneem het om dit aan 'n motormuseum in Los Angeles te skenk), maar ook in die Amerikaanse televisie-aanbieder David Letterman se Late Night Show van sy besoek vertel - sy tweede nadat hy reeds in 2011 in 'n rolprent opgetree het wat hier geskiet is.
Dokumentationszentrum Alltagskultur der DDR
Die museum Dokumentationszentrum Alltagskultur der DDR is in 1993 gestig om die materiële kultuur van die alledaagse lewe in die DDR te dokumenteer en beskikbaar te stel vir uitstallings, wetenskaplike navorsing en onderwys. Meer as 170 000 voorwerpe en dokumente, waaronder huisgereedskap, klere, meubels, verbruikerselektronika, media soos boeke en vinielplate, oorkondes en foto's, maak deel uit van die museum se versameling. 'n Vakbiblioteek maak publikasies uit die DDR asook meer onlangse literatuur toeganklik.
Drosanthemum autumnale
Drosanthemum autumnale is 'n vetplant in die vygiefamilie wat endemies aan Suid-Afrika is en in die Wes-Kaap, naby Mosselbaai voorkom. Dit mag dalk tot by Bredasdorp voorkom, die plant is laas in die 1930's gewaar. Die spesie is deel van die fynbos-bioom en mag dalk bedreig word deur ontwikkeling en landbou.
Evelyn Dalberg
Evelyn Dalberg (1939 - ) is 'n bekende Suid-Afrikaanse operasangeres wat gereeld as mezzosopraan of alt vir die destydse streekrade van Suid-Afrika opgetree het. Sy het verskeie belangrike pryse vir haar rolle van die streekkunsterade ontvang.
Dalberg is op 23 Mei 1939 in Leipzig, Duitsland, gebore en is die enigste kind van die Britse bas Frederick Dalberg en die Duitse sopraan Ellen Winter. Sy het haar musiekopleiding aan die Guildhall School of Music in Londen ontvang en in 1953 as 'n ad hoc-lid in die koor van die Covent Garden gesing. Gedurende 1957 het sy na Duitsland vertrek, waar sy sopraanrolle aan die Koblenz-teater gesing het.
Ná haar huwelik met Werner EichIer, 'n Duitse fagotspeler, het hulle hul in Suid-Afrika gevestig. In 1967 is sy aangestel as lektrise in sang aan die Suid-Afrikaanse Musiekkollege in Kaapstad. Sy was vir 'n lang tydperk 'n lid van die permanente operagroep van Kruik.
Haar opera-repertorium sluit onder meer in Ulrica in Un Ballo in Maschera, Suzuki in Madama Butterfly, Amneris in Aïda en Carmen.
Hymerhabdia intermedia
Hymerhabdia intermedia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymerhabdia en tot die familie Bubaridae. Die wetenskaplike naam van die spesie is die eerste keer geldig gepubliseer in 1960 deur Sarà & Siribelli.
Hymerhabdia oxeata
Hymerhabdia oxeata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymerhabdia en tot die familie Bubaridae. Die wetenskaplike naam van die spesie is die eerste keer geldig gepubliseer in 1924 deur Dendy.
Euplectella paratetractina
Euplectella paratetractina is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 2008 deur Tabachnick, Janussen & Menschenina.
Tylecodon stenocaulis
Tylecodon stenocaulis is 'n plant wat tot die familie Crassulaceae hoort. Die plant is endemies aan die Wes-Kaap en is deel van die Sukkulente Karoo. Die spesie het 'n voorkomsgebied van kleiner as 200 km² en kom in die Tankwa Karoo voor. Die plant word as seldsaam beskou.
ICD-11
Die ICD-11 is die 11de hersiene weergawe van die Internasionale Statistiese Klassifikasie van Siektes en Verwante Gesondheidsprobleme, 'n handleiding van siektes van die Wêreldgesondheidsorganisasie.
Peter Krause
Peter Krause (gebore 12 Augustus 1965) is 'n Amerikaanse akteur en vervaardiger. Hy is bekend vir sy rolle in die rolprent The Truman Show (1998) en in die televisiereekse Sports Night (1998) en Six Feet Under (2001).
Drosanthemum hirtellum
Drosanthemum hirtellum is 'n vetplant in die vygiefamilie wat endemies aan Suid-Afrika is.
Nigerse staatsgreep van 2023
Op 26 Julie 2023 het soldate van Niger se presidensiële wag president Mohamed Bazoum aangehou, terwyl 'n ander groep soldate sy omverwerping aangekondig het. Die land se grense is gesluit, staatsinstellings opgeskort en 'n aandklokreël afgekondig, terwyl die stigting van 'n junta aangekondig is. Presidensiële wag bevelvoerder-generaal Abdourahamane Tchiani het homself as die leier van 'n nuwe militêre van die Nasionale Raad vir die Beskerming van die Tuisland verklaar.
Dit is die vyfde militêre staatsgreep sedert die land onafhanklikheid verkry het in 1960. Die staatsgreep is wyd veroordeel deur die internasionale gemeenskap en deur die Wes-Afrikaanse streekblok die Ekonomiese Gemeenskap van Wes-Afrika-state ECOWAS, wat militêre ingryping in die land oorweeg, wat gelei het tot die Nigerse-krisis in 2023.
Op 6 Augustus is 57 000 soldate onder die junta gereken en 245 000 aan die ECOWAS-kant, terwyl Frankryk geweier het om in te gryp.
Op 10 Augustus 2023 het ECOWAS besluit om die opsie van militêre ingryping in Niger gestand te doen. Sodoende word die weg gebaan vir die mobilisering van 'n mag wat hoofsaaklik uit Nigeriese en Senegalese troepe saamgestel moet word.
Agtergrond
Niger het voorheen reeds vier militêre staatsgrepe ondergaan sedert onafhanklikheid van Frankryk in 1960. Die laaste hiervan was in 2010. Daar was ook intussen verskeie staatsgreeppogings. Die mees onlangse hiervan was in 2021, toe militêre andersdenkendes twee dae voor die inhuldiging van die verkose president Mohamed Bazoum, die land se eerste demokraties verkose president wat die amp aanvaar het, probeer beslag lê het op die presidensiële paleis.
Die huidige staatsgreep het gekom in die nasleep van onlangse staatsgrepe in nabygeleë lande soos in Guinee, Mali, Soedan in 2021 en twee in Burkina Faso in Januarie en September in 2022. Dit het daartoe gelei dat die streek nou 'n "staatsgreepgordel" begin genoem word.
Ontleders het gesê dat die stygende lewenskoste en persepsies van die regering se onbevoegdheid en korrupsie het moontlik die opstand gedryf. Die land is gereeld onderaan die VN se Menslike Ontwikkelingsindeks en het ook gely onder Islamitiese opstande gelei deur die Al-Kaïda, Islamitiese Staat en Boko Haram bewegings. Dit ten spyte daarvan dat sy weermag opleiding en logistieke steun ontvang het van die Verenigde State en Frankryk, wat basisse in die land het.
In 2022 het die land die middelpunt geword van Frankryk se anti-jihadistiese bedrywighede in die Sahel-streek ná sy uitsetting uit Mali en Burkina Faso, met president Bazoum wat beskryf word as een van die min oorblywende pro-Westerse leiers in die streek. Niger het 'n sleutelbondgenoot in die streek geword vir Westerse, veral Franse en Amerikaanse magte. Met veelvuldige staatsgrepe en stygende anti-Franse sentimente in die streek, het Niger Frankryk se vennoot van die laaste uitweg geword. Daar is ook berig dat Amerikaans-opgeleide offisiere baie lede van die presidensiële wag opgelei het.
Bleikmiddel
Bleikmiddels is chemikalieë wat gebruik word om   'n groot verskeidenheid van stowwe, insluitende tekstielstowwe, papier en voedsel, te bleik (ontkleur). Die meeste van die bleikprosesse is chemies van aard, met ander woorde die kleurstof word vernietig of in 'n ander stof omgeskakel. By optiese metodes word 'n ander kleurstof bygevoeg sodat die mengsel 'n ander kleur het. Soms het 'n stof onsuiwerhede wat deur 'n ander stof geabsorbeer kan word wanneer die twee stowwe in kontak met mekaar is, Nadat die onsuiwerhede verwyder is, lyk die oorspronklike stof wit of kleurloos. Hierdie proses word fisiese bleik genoem. Die bekendste bleikmiddels is waterstofperoksied, swaeldioksied en geaktiveerde koolstof.
Klasse bleikmiddels
Bleikmiddels kan dus in chemiese, fisiese en optiese bleikmiddels verdeel word.
Chemiese bleikmiddels
Chemiese bleikmiddels word in twee groepe onderverdeel, naamlik oksiderende en reduserende bleikmiddels.
Oksiderende middels
Hierdie middels vernietig die kleurstof en kan nie vir alle stowwe gebruik word nie, want dit kan die stof self ook aantas.
Reduserende middels
By reduserende bleikmiddels geskied die bleikproses deur die omsetting van die kleurstof na 'n kleurlose stof. Gewoonlik word die materiaal self nie aangetas nie, maar die nadeel van hierdie middels is dat hulle werking nie altyd permament is nie. Dit kan suurstof uit die lug opneem sodat die oorspronklike kleur terugkeer. Enkele reduserende bleikmiddels word hieronder bespreek.
Swaeldioksied, SO2 is 'n gas wat vorm wanneer swael in die lug brand en het 'n skerp en verstikkende reuk. Dit word gebruik om veselstowwe, suiker, gelatien en Iym te bleik.
Natriumhiposulfiet, Na2S2 O2 word gebruik om voedsel en tekstielstowwe te bleik.
Optiese bleikmiddels
Die oudste optiese bleikmiddels is blousel waarmee linne wit gemaak kan word. Deesdae word blousel vervang deur fluoresserende stowwe. Hierdie stowwe het die eienskap dat hulle 'n deel van die onsigbare ultraviolet strale in sonlig in 'n blou of blougroen lig omskakel. Hierdie blou lig weerkaats saam met die geel lig (wat deur die geel gedeeltes van die linne weerkaats word), die kleure vermeng en gee wit lig. Die samestelling van die linne het nie verander nie – dat die hemp so wit Iyk, is bloot 'n optiese illusie.
Arsakes II van Partië
Arsakes II (van die Griekse Ἀρσάκης; Parties: 𐭀𐭓𐭔𐭊, Aršak; Persies: اشک, Ašk) was van 217 tot 191 v.C. die tweede koning van die Partiese Ryk.
Hymerhabdia oxytrunca
Die spons behoort tot die genus Hymerhabdia en tot die familie Bubaridae. Die wetenskaplike naam van die spesie is die eerste keer geldig gepubliseer in 1904 deur Topsent.
Tylecodon striatus
Tylecodon striatus is 'n plant wat tot die familie Crassulaceae hoort. Die plant is endemies aan die Noord-Kaap en die Wes-Kaap.
Euplectella plumosum
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 2004 deur Tabachnick & Levi.
Tylecodon torulosus
Tylecodon torulosus is 'n plant wat tot die familie Crassulaceae hoort. Die plant is endemies aan die Noord-Kaap en kom naby Lekkersing in die Richtersveld voor waar die enigste populasie is. Die spesie word bedreig deur oorbeweiding.
Nathan Kress
Nathan Kress (gebore 18 November 1992) is 'n Amerikaanse akteur en regisseur. Hy is bekend vir sy rolle in die rolprente Babe: Pig in the City (1998) en Into the Storm (2014), en in die televisiereekse iCarly (2007) en Video Game High School (2012).
Lenny Kravitz
Lenny Kravitz (gebore 26 Mei 1964) is 'n Afro-Amerikaanse sanger, akteur en vervaardiger van gedeeltelike Joodse afkoms. Hy is bekend vir sy rolle in die rolprente Precious (2009), The Hunger Games (2012), Lee Daniels' The Butler (2013), en The Hunger Games: Catching Fire (2013).
Tylecodon tuberosus
Tylecodon tuberosus is 'n plant wat tot die familie Crassulaceae hoort. Die plant is endemies aan die Noord-Kaap en kom naby Steinkopf in die Richtersveld voor waar daar een populasie, moontlik twee is. Die spesie word bedreig deur oorbeweiding.
Valiant-klas duikboot
Die Valiant-klas duikboot is 'n klas kernaangedrewe duikbote van die Britse Vloot. Alhoewel Groot-Brittanje se eerste kernaangedrewe duikboot, HMS Dreadnought, nog onder konstruksie was kon die lesse reeds geleer oorgedra word na die ontwikkeling van die twee Valiant-klas duikbote: HMS Valiant en HMS Warspite. Die Valiant-klas duikbote is ontwerp om stiller te wees. Die Dreadnought het 'n Amerikaans vervaardigde kernreaktor gebruik terwyl die Valiant-klas duikbote die eerste duikbote was wat Brits vervaardigde kernreaktors gebruik het. Die kernreaktors is deur Rolls-Royce en die Atomic Energy Authority ontwikkel by Dounray, Skotland.
Valiant was in diens gestel in Junie 1966 as deel van die Derde Duikboot Eskader te Faslane. Soos die Dreadnought het sy ook die 19 312 km onderwater vaart na Singapoer voltooi. Sy het dit vermag in 28 dae, 'n nuwe rekord vir sy tyd. Die Valiant se susterskip, die Warspite in April 1967 in diens gestel. Beide duikbote het 'n lang operasionele leeftyd gehad grootliks omrede Brittanje besig was met die ontwikkeling van die Resolution-klas duikbote. Dit het tot gevolg gehad dat Valiant 1 068 148 km en 53 840 ure in sy logboek kon toon. Die werkslading het egter sy tol geëis in Junie 1994 het Valiant enjin probleme ondervind op 'n terugtog vanaf Amerika en 'n maand later uit diens gestel.
Warspite het ook vir 'n lang tydperk aanhoudende diens verrig; in April 1976 het daar egter 'n brand aan boord uitgebreek wat haar vir twee jaar uit diens gestel het. Nadat sy herstel was, is die duikboot na die Falkland-eilande gestuur as deel van die Britse Taakmag toe die Falklandoorlog uit gebreek het. Sy het daarna nog vir nege jaar diens gedoen voor haarlyn krake in die primêre verkoeling stelsel ontdek is. Die duikboot is onmiddellik uit diens gestel.
Blik
Blik is 'n dun staalplaat wat aan weerskante met 'n lagie tin bedek is. Dit is 'n sterk materiaal wat maklik buig en redelik teen roes bestand is. Daarby kan daar maklik op gedruk, geskryf of geskilder word, eienskappe wat dit baie geskik maak vir die verpakking van lewensmiddele. Die gewildheid daarvan het veral toegeneem nadat dit tegnies moontlik geword het om voedsel lugdig en gesteriliseer daarin te verpak. In die 19e eeu het die vervaardiging van blik in 'n belangrike industrie ontwikkel. Vandag geskied die vervaardiging van blik deur 'n hoogs gemeganiseerde proses.
Daar is reeds in die 14e eeu in Nürnberg met die vervaardiging van dié materiaal begin. Die smede van Nürnberg het reeds kennis gehad van die vertinning van ystervoorwerpe en het dieselfde proses op die vertinning van plaatyster toegepas. Tot laat in die 16e eeu het Nürnberg die voortou geneem in vertinning en die handel in blik. In die 17e en 18e eeu het die monopolie by die Saksiese industrie berus.
In Engeland, Frankryk en Vlaandere is daar eers in die 18e eeu met die vervaardiging van blik begin. Blik was die grondstof vir tinsmede wat voorwerpe vir versiering en verpakking gemaak het. Blik is vervaardig waar die grondstowwe daarvoor byderhand was, terwyl die bewerking daarvan geskied het in sentra waar die aanvraag na blikware groot was. In alle noemenswaardige stede is blik wel professioneel bewerk en daar word steeds meer gebruike voor gevind.
Kepler-32
Kepler-32 is ’n hoofreeksster van spektraaltipe M1V sowat 1301,1 ligjare van die Aarde af in die sterrebeeld Swaan. Dit is in Januarie 2012 deur die Kepler-ruimteteleskoop ontdek.
Die ster het ’n massa van 0.58 mson, ’n radius van 0.53 rson en ’n temperatuur van 3 900 K – dit het dus sowat die helfte van die son se massa en radius en twee derdes van die Son se temperatuur. Die eerste twee planete wat om die ster ontdek is, was Kepler-32b en Kepler-32c. In April 2013 is die bestaan van nog drie planete bevestig. Die massa van die planete kon egter nie akkuraat gemeet word nie.
Bybelse gids - Koning Saul
Koning Saul was die 1ste koning van Israel. Hy het sy koningskap goed begin, maar hy het later ongehoorsaam aan God geword en God het sy koningskap verwerp.
Saul word koning : die private salwing
'n Soektog na verlore donkies, van alle dinge, bring die toekomstige koning van Israel, uit Gibea na Rama en lei tot die ontmoeting met Samuel. Die hele Israel ken die profeet behalwe, so lyk, dit die jong man uit die platteland. Die olie sonder Saul af vir sy hoë amp. Die vervulling van Samuel se voorspelling in soveel besonderhede verseker Saul van die profeet se gesag. Saul gaan as 'n nuwe mens huis toe.
Die hoogte : die heiligdom; die franse het nog nie die assosiasies met afgodediens wat dit later gekry het nie. Op die...dak : 'n heerlike koel plek in die somer.
Na Gilgal : Die opdrag hou skynbaar verband met voorbereiding vir oorlog. Wanneer dit plaasvind is Saul ongehoorsaam.
Hulle het in Gibea gekom : Saul se wonderlike ondervinding het in sy tuisdorp plaasgevind.
Die openbare aankondiging
God kies die koning van Israel; dit word nie aan die volk oorgelaat nie.
Saul se eerste oorwinning laat teenkanting verdwyn
God laat Saul sy beroep doen en die volk reageer. Dit is miskien die eerste keer sedert die tyd van Josua dat die volk verenig is: 'n goeie begin vir die nuwe koning se bewind.
Saul se ongehoorsaamheid en verwerping
Saul 'n monster sy manskappe en wag sewe dae lank, terwyl die leër geleidelik kleiner word, maar hy hou nie uit tot die einde van die sewende dag nie. Sy ongehoorsaamheid en aanmatiging om die werk van die profeet oor te neem, kos hom sy dinastie.
Jonatan en sy wapendraer is skynbaar vir drosters aangesien, dus kon hulle die Filistyne onverhoeds betrap. Aardskuddings het bygedra tot die paniek en verwarring. Israelitiese drosters wat by die Filistyne aangesluit het, keer terug om Saul die oorwinning te behaal. Jonatan betoon homself 'n man met buitengewone geloof en moed. In teenstelling daarmee openbaar die verhaal die gebreke in Saul se karakter wat later in ernstige geestesversteuring ontwikkel het.
Die teks is onvolledig. Handelinge 13:2 stel Saul se bewind in ronde syfers op 40 jaar. Miskien het tieneenheid hier verlore geraak en moet die teks 32 jaar lees. Ons weet uit 9:2 dat Saul hulle jong man was toe hy op die troon gekom het. Teen hierdie tyd moes hy sy dertigerjare gewees het, aangesien hy 'n seun gehad het wat oud genoeg was om te veg. Met sy dood was 'n jonger seun, Is-boset self 40 jaar oud.
God beveel die vernietiging van die Amalekiete; Saul is weer ongehoorsaam
Amelek : Die Amalekiete was ou vyande wie se straf lank reeds voorspel was. Nogtans is dit moeilik om die bevel om hulle heeltemal uit te roei, te verstaan. Ten spyte van die ongeewenaarde wreedhede van ons eie eeu. Maar in die minder realistiese wêreld van Saul is die hele gemeenskap verantwoordelik gehou vir die wandade van die lede daarvan, en het almal onder die gevolge daarvan gely. Saul se ongehoorsaamheid (vir die geringste rede) het sy volk blootgestel aan voortgesette teistering deur die Amalekiete.
Keniete : 'n nomadiese Midianitiese stam onder wie Moses ingetrou het. Die Keniete het in die woestyn as gidse vir die Israeliete opgetree.
Saul en Dawid
Vir hierdie gedeelte sien Bybelse Gids - Koning Dawid.
Hymerhabdia pori
Hymerhabdia pori is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymerhabdia en tot die familie Bubaridae. Die wetenskaplike naam van die spesie is die eerste keer geldig gepubliseer in 1969 deur Tsurnamal.
Hymerhabdia topsenti
Hymerhabdia topsenti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Taupe (kleur)
Taupe is 'n kleur, 'n donker skakering tussen bruin en grys.
Die woord taupe is afgelei van die Franse naamwoord wat "mol" beteken. Die naam het oorspronklik verwys na die gemiddelde kleur van die Franse mol, maar teen die 1940's is die gebruik daarvan uitgebrei om 'n wyer verskeidenheid van skakerings in te sluit.
Volgens die woordeboek van kleur, was die eerste gebruik van "taupe" as 'n kleurnaam in Engels in die vroeë 19de eeu; maar die vroegste verwysing na die kleur in die Oxford English Dictionary, is eers in 1911.
Kleurkoördinate
Volgens verskeie kleurskemas word taupe as volg voorgestel:
Kosika
Kosika (Russies: Косика) is 'n dorpie in Jenotajefka-rajon van Astrachan-oblast, Rusland. Dit is die setel en die enigste nedersetting van die gelyknamige Kosika Plaaslike Munisipaliteit en lê op die regteroewer van die Jenotajefkarivier.
Die dorpie is in 1777 gestig deur die Kosakse setlaars en het oorspronklik die naam Kosikinskaja gekry.
Demografie
Volgens Sensus 2010 het Kosika 568 inwoners gehad. Etniese Kasakke en Russe vorm die meerderheid van die dorpie se bevolking.
Golfstroom
duimnael|Termografiese beeld van die wateroppervlaktemperatuur in die Westelike Noord-Atlantiese Oseaan. Die Noord-Amerikaanse vasteland word swart aangedui, met koue seewater (donkerblou) en die warm Golfstroom (rooi). Bron: NASA.
Die Golfstroom is 'n snelvloeiende seestroom in die Atlantiese Oseaan. Dit maak deel uit van die seestrominge dwarsoor die wêreld. Op pad na Europa word die Golfstroom uiteindelik die Noord-Atlantiese seestroom, wat op sy beurt weer deel van die Westelike randstrome uitmaak wat die klimaat van Noord-Europa beïnvloed.
Die Golfstroom lewer sowat 30 miljoen kubieke meter water per sekonde (30 Sv) by die Floridastroom, vloei teen 'n stroomsnelheid van 1,8 meter per sekonde, tot hoogstens 150 miljoen kubieke meter water (150 Sv) op die lengtegraad 55° Wes. Dit is altesaam meer as 'n honderd maal soveel water as wat al die riviere dwarsoor die wêreld in die see stort. Die vloeisterkte se vermoë is 1,5 petawatt; wat selfs die opwekking van 'n miljoen van die grootste kernkragstasies sal oortref.
Die benaming Golfstroom is deur Benjamin Franklin bedink ('Gulf Stream') en het betrekking op die Golf van Mexiko. Dit is vroeër ook die Floridaseestroom genoem; op die ou kaarte uit die 16de en 17de eeu is die Straat van Florida die Canal de Bahama genoem.
Wezen
Wezen (ook bekend as Delta Canis Majoris of δ CMa) is ’n ster in die sterrebeeld Groot Hond (Canis Major). Dit is ’n geelwit F-tipe superreus met ’n skynbare magnitude van 1,83. Sedert 1943 dien die spektrum van die ster as een van die stabiele ankerpunte waarvolgens ander sterre geklassifiseer word.
Eienskappe
Wezen is die derde helderste ster in die sterrebeeld, naas Sirius en Adhara. Die sterreswerm NGC 2354 is net 1,3 grade oos van hom geleë. Nes die res van die Groot Hond is die ster in die winter in die Suidelike Halfrond sigbaar en in die somer in die Noordelike Halfrond.
Dit is ’n superreus met ’n sterreklassifikasie van F8 en ’n radius van omtrent 215 keer dié van die Son. Die effektiewe temperatuur op sy oppervlak is sowat 5 818 K en sy massa is 17 keer die Son s'n.
Wezen se absolute magnitude is -6,87 en dit is omtrent 1 600 ligjare ver. Dit is net sowat 10 miljoen jaar oud en het reeds die waterstof in sy kern opgebruik en weg van die hoofreeks geëvolueer. Dit sal binne die volgende 100 000 jaar ’n rooisuperreus word terwyl sy kern al hoe swaarder elemente verbrand. Sodra dit ’n kern van yster het, sal dié instort en die ster sal as ’n supernova ontplof.
As Wezen so naby aan die Aarde was as Sirius, sou dit so helder soos ’n halfmaan gewees het.
Name
Die ster se Bayer-naam is "Delta Canis Majoris". Die tradisionele naam, "Wezen" (ook "Wesen" of "Wezea"), kom van die Arabiese وزن al-wazn, "gewig". Die naam was vir ’n sterpaar, waarvan die ander een "Hadar" was, wat nou as Beta Centauri bekend is. Dit is onduidelik of die sterpaar oorspronklik Alpha en Beta Centauri of Alpha en Beta Columbae was. Op die een of ander manier is die naam egter vir beide Delta Canis Majoris en Beta Columbae gebruik.
In 2016 het die Internasionale Astronomiese Unie se sternaamwerkgroep (WGSN) die naam Wezen vir Delta Canis Majoris goedgekeur.
Drosanthemum lique
Drosanthemum lique is 'n vetplant in die vygiefamilie wat endemies aan Suid-Afrika is en in die Oos-Kaap voorkom. Die spesie kom tussen Humansdorp en Uitenhage voor. Tog is daar herbarium rekords wat aandui dat dit voorkom in die Karoo, Klein-Karoo en verder in die Oos-Kaap. Die plant is deel van die fynbos, Nama-Karoo en Sukkulente Karoo-biome.
Wezen
Kultuuraspek
Wezen verskyn op die vlag van Brasilië en simboliseer die staat Roraima.
Lapeirousia jacquinii
Lapeirousia jacquinii is 'n meerjarige geofiet wat tot die genus Lapeirousia behoort. Die spesie is endemies aan die Noord-Kaap en die Wes-Kaap.
Hymerhabdia reichi
Hymerhabdia reichi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymerhabdia en tot die familie Bubaridae. Die wetenskaplike naam van die spesie is die eerste keer geldig gepubliseer in 1969 deur Tsurnamal.
Euplectella suberea
Euplectella suberea is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 1877 deur Thomson.
Metaboliese ekwivalent
'n Hoofgebruik van MET-waarde is om aktiwiteitsvlakke te meet vir algemene huishoudelike take (soos skoonmaak) en algemene oefeninge (soos draf). Kragtige huishoudelike take kan net soveel energiebesteding vereis as harde oefeninge, en daarom word albei in ag geneem in 'n bepaling van algemene fiksheid. Gesondheids- en fiksheidstudies noem dikwels aktiwiteitsvlakke in MET⋅uur/week.
Prisjib (Astrachan-oblast)
Prisjib (Russies: Пришиб) is 'n dorpie in Jenotajefka-rajon van Astrachan-oblast, Rusland. Dit is die setel en die enigste nedersetting van die gelyknamige Prisjib Plaaslike Munisipaliteit en lê naby die Zatonmeer 64 kilometer noordwes van die rajon se setel, Jenotajefka.
Bole (kleur)
Bole is 'n kleur (nie "Bollie" nie!), 'n skakering tussen bruin en maroen.
Volgens die woordeboek van kleur, was die eerste gebruik van "bole" as 'n kleurnaam in Engels reeds in 1386.
Kleurkoördinate
Volgens verskeie kleurskemas word bole as volg voorgestel:
Hymerhabdiidae
Hymerhabdiidae is 'n familie van sponsdiere uit die klas van die Demospongiae (gewone sponse).
Holsloot
Die Holsloot is 'n rivier wat in die Wes-Kaap, Suid-Afrika vloei. Dit is 'n sytak van die Breederivier
Kris Kristofferson
Kris Kristofferson (gebore 22 Junie 1936) is 'n Amerikaanse akteur en komponis. Hy is bekend vir sy rolle in die rolprente Blade (1998), Payback (1999), Blade II (2002), en The Jacket (2005).
Arsakes I van Partië
Hy het die res van sy bewind gebruik om sy heerskappy in die gebied te konsolideer en die Seleukiede se pogings om Partië te verower af te weer. Danksy Arsakes se suksesse het hy 'n gewilde figuur onder die Arsakidiese monarge geword, wat sy naam as 'n eretitel gebruik het. Teen die tyd van sy dood het Arsakes die fondament gelê van 'n sterk staat, wat eindelik 'n ryk geword het onder sy agterkleinneef Mitridates I, wat die antieke Nabye Oosterse koninklike titel "koning van konings" aangeneem het.
Arsakes is deur sy seun Arsakes II opgevolg.
Daar is min geskrewe bronne oor Arsakes; die meeste is Griekse en Romeinse geskrifte wat eeue ná sy dood geskryf is. Min is dus oor sy bewind bekend. Sommige geleerdes het selfs sy bestaan bevraagteken, totdat nuwe studies en argeologiese vondste sy identiteit in die 1960's bevestig het.
Searsia dregeana
Searsia dregeana is 'n struik wat hoort tot die genus Searsia. Die spesie is inheems aan die Oos-Kaap, Lesotho en die Vrystaat.
Lapeirousia kamiesmontana
Lapeirousia kamiesmontana is 'n meerjarige geofiet wat tot die genus Lapeirousia behoort. Die spesie is endemies aan die Noord-Kaap.
Hymerhabdia typica
Hymerhabdia typica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymerhabdia en tot die familie Bubaridae. Die wetenskaplike naam van die spesie is die eerste keer geldig gepubliseer in 1892 deur Topsent.
Hymetrochota
Hymetrochota is 'n genus van sponsdiere uit die klas van die Demospongiae (gewone sponse).
Kogmanskloofrivier
Die Kogmanskloofrivier is 'n rivier wat in die Wes-Kaap, Suid-Afrika vloei. Dit is 'n sytak van die Breederivier.
Searsia dumetorum
Searsia dumetorum is 'n struik wat hoort tot die genus Searsia. Die spesie is endemies aan Angola waar dit in die suidooste voorkom.
Jackie Mekler
Jack Mekler (4 Maart 1932 – 1 Julie 2019) was 'n Suid-Afrikaanse maraton- en ultra-maratonatleet. Hy het sy lewe as jongmens in die Arcadia-kinderhuis in Parktown, Johannesburg deurgebring en skoolgegaan by die Parktown Boys High School. Hy het op die ouderdom van 13 begin hardloop.
Comrades-maraton
Hy het die Comrades-maraton vyf keer gewen sowel as ander maratons oor die wêreld heen. Hy het dit vermag in 1958, 1960, 1963, 1964 en 1968. Hy het in 1952 aan sy eerste Comrades-maraton deelgeneem. Gedurende sy eerste ses jaar as padwedloper was sy resultate wisselvallig. Na mediese toetse is 'n ystertekort by hom gediagnoseer. Met die regte dieet het sy vertonings baie beter.
Mekler het ook die Springbokke verteenwoordig in Finland, Kanada en Engeland. Hy het in 1969 opgehou met mededingende kompetisies.
Elke jaar word die Jackie Mekler padwedloop in Germiston oor 25 km ter ere van hom gehou.
Hy het begin werk as 'n drukkersassistent, vinnig opgang gemaak en later die besturende direkteur van Penrose Press in Johannesburg geword.
Searsia engleri
Die fluweelkaree (Searsia engleri) is 'n boom wat hoort tot die genus Searsia. Die boom is endemies aan Suid-Afrika en kom in Mpumalanga en Limpopo voor.
Jackie Mekler
Comrades-maraton
Hy word oorleef deur sy vrou, Margie, twee dogters en twee kleinkinders.
Searsia engleri
Die boom se FSA-nommer is 382.
J. Kristopher
J. Kristopher is 'n Amerikaanse akteur. Hy is bekend vir sy rolle in die rolprente Wheels (2014) en Straight Outta Compton (2015), en in die televisiereekse Conan (2010) en Parenthood (2010).
Hymetrochota rotula
Hymetrochota rotula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymetrochota en tot die familie Iotrochotidae. Die wetenskaplike naam van die spesie is die eerste keer geldig gepubliseer in 1904 deur Topsent.
Smalblaarrivier
Die Smalblaarrivier is 'n rivier wat in die Wes-Kaap, Suid-Afrika vloei. Dit is 'n sytak van die Breederivier.
Euplectella timorensis
Euplectella timorensis is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Euplectella en tot die familie Euplectellidae. Die wetenskaplike naam van die spesie is die eerste keer geldig gepubliseer in 1927 deur Ijima.
Pligleweringsbiblioteek
‘n Pligleweringsbiblioteek het in sy boekversameling minstens een kopie van elke boek wat in Suid-Afrika uitgegee is.
Die Kopieregwet van 1916 wat opgevolg is deur die Wet op Pliglewering van Publikasies (Wet 17 van 1982) bepaal dat een eksamplaar van elke publikasie wat in Suid-Afrika uitgegee word gratis deur die uitgewer daarvan binne 30 dae na publikasie aan elke pligleweringsbiblioteek verskaf moet word.
Die pligleweringsbiblioteke is
Edgar Degas
Die Franse skilder en beeldhouer Edgar Degas (1834-1917) is veral bekend vir sy skilderye en pasteltekeninge oor die ballet kuns. Hoewel hy 'n tydgenoot en vriend van die Impressioniste was, het hy 'n tradisionele skildertegniek gebruik.
Hilaire Germain Edgar Degas is op 19 Julie 1834 in Parys gebore en op 27 September 1917 daar oorlede. Sy vader was 'n bankier. Degas het homself 'n leerling van die Franse Neo-Klassistiese skilder Ingres (1780-1867) genoem, hoewel hy in werklikheid nie 'n leerling van hom was nie. Hy het wel op 'n vroeë ouderdom die werk van Ingres leer ken deur besoeke wat hy en sy vader aan museums en kunsgalerye gebring het. Nóg die akademie nóg sy leermeester Louis Lamothe het 'n invloed op die werk van Degas gehad.
Eurete atlanticum
Eurete atlanticum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Edgar Degas
Degas het egter 'n groot bewondering gekoester vir die "strengheid van tekening" en die "presiesheid van vorm" van Ingres se werk en dié van die 15de eeuse Italiaanse kunstenaars. Hulle invloed is duidelik te bespeur in sy vroeëre werk (voor 1870), byvoorbeeld Die familie Bellelei (1860), wat in die Louvre (Salles du Jeu de Paume) in Parys te sien is. Degas het hom van sy Impressionistiese tydgenote onderskei deur sy band met die tradisionele skilderkuns en deurdat hy hom nooit direk tot die natuur gewend het nie. Hy het eers ná 1870 enkele elemente van die Impressionisme oorgeneem, soos byvoorbeeld die keuse van onderwerpe uit die eie omgewing en 'n toenemende belangstelling in lig en skaduwee. Hy het veral vrouefigure en perde as kunsonderwerpe gebruik en 'n spesiale studie gemaak van figure wat in die ruimte beweeg. Dit Iyk as of byvoorbeeld sy balletdanseresse in 'n oomblik van beweging betrap is, weergegee sonder 'n emosionele betrokkenheid deur die skilder.
Eurete atlanticum
Die spons behoort tot die genus Eurete en tot die familie Euretidae. Die wetenskaplike naam van die spesie is die eerste keer geldig gepubliseer in 2007 deur Lopes, Hajdu & Reiswig.
Edgar Degas
Sy beroemde skildery van 1876, L'Absinthe, bevat elemente wat sy latere werk sou tipeer. So word die helfte van die komposisie byvoorbeeld in beslag geneem deur die voorgrond, wat daardeur net so belangrik word soos die eintlike motief (die twee figure). Die skildery lyk soos 'n gefotografeerde toneel uit die werklikheid. 'n Deel van die man se pyp en arm kan nie gesien word nie, net soos dit ook op 'n foto kan gebeur. Hierdie werk van Degas is inderdaad ook deur die fotografie geïnspireer. Hy is ook beïnvloed deur die Japanse prentkuns, wat in daardie jare baie belangstelling geniet het. Die invloed daarvan is veral te bespeur in die ongewone hoeke waaruit Degas die tonele geskilder het. 'n Goeie voorbeeld is sy pasteltekening Le tub ("Die bad") van 1886. Die realisme van hierdie en ander werke het die publiek dikwels geskok. Omdat die gesigte van die figure dikwels nie sigbaar was nie, het dit ook aanstoot gegee.
Degas het skulptuurontwerpe gemaak, maar die enigste beeld wat hy ooit uitgestal het - Danseressie van 14 jaar (1880) - is as ordinêr veroordeel. Die beeld is in brons gegiet en het 'n egte gaasrokkie, balletskoene en 'n lint. Die gebruik van voorwerpe uit die alledaagse werklikheid is eers 40 jaar later deur kunsrigtings soos die Dadaïsme as 'n stilistiese element in kunswerke erken.
Ná Degas se dood is 'n groot aantal wasmodelIe, waar onder baie perde, in sy ateljee gevind. Sowat 70 daarvan is in brons gegiet. Degas het eers in 1924 met 'n oorsigtelike tentoonstelling van sy werk erkenning begin kry.
Tylecodon cordiformis
Tylecodon cordiformis is 'n plant wat tot die familie Crassulaceae hoort. Die plant is endemies aan die Noord-Kaap en kom in die Port Nolloth-distrik voor, in suide van die Harrasberg.
Tylecodon celatus
Tylecodon celatus is 'n plant wat tot die familie Crassulaceae hoort. Die plant is endemies aan die Wes-Kaap en kom naby Nuwerus voor.
Pribrezjni (Astrachan-oblast)
Die dorpie se naam is 'n Russiese byvoeglike naamwoord wat van die woord vir "oewer" kom.
Demografie
Volgens Sensus 2010 het Pribrezjni 107 inwoners gehad. Etniese Tsjetsjniërs en Russe vorm die meerderheid van die dorpie se bevolking.
Charles Eugène Bertrand
Charles Eugène Bertrand (* 2 Januarie 1851, † 18 Augustus 1917 in Parys) was 'n Franse plantkundige, paleobotanis en geoloog. Hy word onthou vir sy navorsing rakende die vorming van steenkool.
Hy het in die wetenskap in Parys studeer, waar hy onder die invloed van die plantkundige Joseph Decaisne en plantfisioloog Pierre Paul Deherain gekom het. In 1874 behaal hy sy doktorsgraad in die wetenskap, en word later aangestel as professor in plantkunde aan die Universiteit van Lille (1878). Van 1881 tot 1887 was hy hoof van die Archives botaniques du nord de la France.
Sedert 1878 was hy 'n lid van die Botaniese Vereniging van Frankryk (Société botanique de France). Hy was die vader van die plantkundige Paul Charles Édouard Bertrand (1879-1944).
Die standaard-outeursafkorting C.E.Bertrand word gebruik om hierdie persoon as die skrywer aan te dui wanneer 'n botaniese naam aangehaal word.